হাটহাজারী মাদ্রাসার প্রধান মুফতি নুর আহমদ আর নেই
আল-জামিয়াতুল আহলিয়া দারুল উলূম মুঈনুল ইসলাম হাটহাজারী মাদ্রাসার প্রধান মুফতি, সাবেক শিক্ষা পরিচালক ও প্রবীণ মুহাদ্দিস আল্লামা নুর আহমদ (৯০) আর নেই। বৃহস্পতিবার রাতে তিনি চট্টগ্রামের একটি হাসপাতালে ইন্তেকাল করেন (ইন্নালিল্লাহি ... রাজিউন)।







শুক্রবার বিকালে তার কর্মস্থল হাটহাজারী মাদ্রাসা প্রাঙ্গণে জানাজা সম্পন্ন হয়। জানাজায় দেশের বিভিন্ন প্রান্ত থেকে আসা হাজার হাজার মুসল্লি অংশ নেন। পরে মাদ্রাসা ক্যাম্পাসে বায়তুল আতিক জামে মসজিদের সামনের কবরস্থানে মকবারায়ে জামেয়ায় তার লাশ দাফন করা হয়।




আল্লামা নুর আহমদের মৃত্যুর খবরে শুক্রবার সকাল থেকেই দেশের বিভিন্ন এলাকা থেকে তাকে শেষবারের মতো একনজর দেখতে ছুটে আসেন হাজার হাজার ভক্ত-অনুসারী। তার মৃত্যুতে কওমি অঙ্গনে নেমে এসেছে শোকের ছায়া। দেশের আলেম-উলামারা তার মৃত্যুতে গভীর শোক এবং সমবেদনা প্রকাশ করেছেন। ১৯৩৩ সালে মুফতি নুর আহমদ চট্টগ্রামের বাঁশখালী উপজেলার চেছুরিয়ার চৌধুরীপাড়ায় জন্মগ্রহণ করেন। তিনি স্ত্রী, চার ছেলে ও পাঁচ মেয়ে রেখে গেছেন।

আল-জামিয়াতুল আহলিয়া দারুল উলূম মুঈনুল ইসলাম হাটহাজারী মাদ্রাসার প্রধান মুফতি, সাবেক শিক্ষা পরিচালক ও প্রবীণ মুহাদ্দিস আল্লামা নুর আহমদ (৯০) আর নেই। বৃহস্পতিবার রাতে তিনি চট্টগ্রামের একটি হাসপাতালে ইন্তেকাল করেন (ইন্নালিল্লাহি ... রাজিউন)।